આ અંગે ગુજરાત ચાંદ કમિટીના પ્રમુખ મુફ્તી શબ્બીર અહેમદ સિદ્દીકીએ જણાવ્યું હતું કે, ગુજરાત ચાંદ કમિટીએ નિયમ મુજબ ગવાહી લીધા બાદ જ ચાંદ થયો હોવાની જાહેરાત કરી હતી. કેટલાક મૌલવીઓ તેમજ સમાજમાં ભાગલા પાડનારા તત્વોએ સાથે મળી ચાંદ દેખાયો નથી તેવી જાહેરાત કરતા વિવાદ થયો હતો. જોકે, હવે ક્લિયર થઈ ચુક્યું છે ત્યારે તેમની જાહેરાતથી જે લોકોએ રોજા ન રાખ્યા હોય તેમના માટે આ મૌલવીઓએ જાહેરાત કરવી જોઈએ કે તેઓ એક રોજો કઝા કરી લે. જો મૌલવી આવી જાહેરાત ન કરે તો તેમની પાછળ નમાઝ પઢવી જોઈએ નહીં.